4 Eva Young Band– Net 'n kind - Plectrum
4 Eva Young Band– Net 'n kind
September 10, 2021 September 10, 2021 Plectrum
Die 4 Eva Young Band, wat amptelik dié jongste groep in die land is, het pas hulle eerste oorspronklike Afrikaanse enkelsnit, EK IS NET 'N KIND vrygestel, en dié snit is 'n borrelgom kinderplesier waarby nié net ouers nie, maar ook kinders sal aanklank vind.
Ruben Herbst (10) bespeel die baskitaar amper net so goed soos Suid-Afrika se voorste baskitaarspeler Schalk Joubert. En as dáárdie vingers so liefkosend die regte akkoorde druk, word enige ouer se hart sommer week. Die res van die groep bestaan CaitieRock (11) en Johan van Rooyen (11), wat beide die voorsangers van die groep is. Johan speel ook kitaar. Zandri Bezuidenhout (9), wat al amper net so goed soos ons eie Ghapi is, is die groep se drommer.
EK IS NET 'N KIND is 'n modern pop-goedvoelliedjie wat die kinders se stemme goed pas. Dit is 'n bekoorlike liedjie wat net op die regte tyd – begin lente – uitgereik word. Dit beloof om 'n glans-in-die-oog te bring. Musiekkenners voorspel 'n wonderlike toekoms vir die kinders en ons hoop dat hulle sal voort huppel op hul sonskynmusiekpad.